Մարդիկ կան, որ մտածում են, թե վստահության համընդհանուր կորուստ կա, անհրաժեշտ է սպասել մինչ այս փուլը կավարտվի, եւ հարկ եղած խոսքը կասենք քաղաքականորեն ավելի սթափ պայմաններում: Իսկ ես կարծում եմ, որ մենք ամենադժվար ժամանակն անցկացրել ենք, ցավոք, զոհերի գնով, եւ հիմա ոչ միայն դասեր քաղելու, այլեւ լուրջ ներքին վերլուծությունների ժամանակն է, ինչի կարոտը շատ-շատերն ունեն: Հիմա մամուլն ինքն իրեն պետք է ձերբազատի կաշկանդումներից եւ սկսի լուրջ վերլուծություններ ներկայացնել` ինչ կատարվեց, ինչպես կատարվեց եւ ինչու կատարվեց: Անհրաժեշտ է ուղիներ առաջարկել` խնդիրները հաղթահարելու համար: Այսօր վերլուծական հրապարակումները մեր մամուլում պակասում են, որը, անկասկած, լարվածությունը կթուլացնի: Եթե այս ճգնաժամի պատճառների խորը ուսումնասիրություն չլինի, մեք որոշ ժամանակ անց նորից եւ այս անգամ շատ ավելի ծանր ճգնաժամի առաջ ենք կանգնելու: